title: A Tanács (EU) 2015/575 határozata ( 2014. december 17. ) az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodáshoz csatolt, a Tunéziai Köztársaság uniós programokban való részvételét szabályozó általános elvekre vonatkozó, az Európai Unió és a Tunéziai Köztársaság közötti keretmegállapodásról szóló jegyzőkönyvnek az Európai Unió nevében történő aláírásáról és ideiglenes alkalmazásáról

text:
               11.4.2015

               HU

               Az Európai Unió Hivatalos Lapja

               L 96/1

         A TANÁCS (EU) 2015/575 HATÁROZATA
   (2014. december 17.)
   az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodáshoz csatolt, a Tunéziai Köztársaság uniós programokban való részvételét szabályozó általános elvekre vonatkozó, az Európai Unió és a Tunéziai Köztársaság közötti keretmegállapodásról szóló jegyzőkönyvnek az Európai Unió nevében történő aláírásáról és ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 212. cikkére, összefüggésben a 218. cikk (5) és (7) bekezdésével,
   tekintettel az Európai Bizottság javaslatára,
   mivel:

               (1)

               A Tanács 2007. június 18-án felhatalmazta a Bizottságot arra, hogy tárgyalásokat folytasson az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodáshoz csatolt, a Tunéziai Köztársaság uniós programokban való részvételét szabályozó általános elvekre vonatkozó, az Európai Unió és a Tunéziai Köztársaság közötti keretmegállapodásról szóló jegyzőkönyvről (1) (a továbbiakban: a jegyzőkönyv).

               (2)

               E tárgyalások lezárultak.

               (3)

               A jegyzőkönyv célja, hogy meghatározza mindazokat a pénzügyi és technikai szabályokat, amelyek lehetővé teszik, hogy a Tunéziai Köztársaság részt vegyen bizonyos uniós programokban. A jegyzőkönyv által létrehozott horizontális keret a gazdasági, pénzügyi és technikai együttműködésre vonatkozó olyan intézkedés, amely lehetővé teszi az Unió által az említett uniós programok keretében biztosított – különösen pénzügyi – támogatáshoz való hozzájutást. Az említett keret csak azokra az uniós programokra vonatkozik, amelyek tekintetében az azokat létrehozó jogalkotási aktusok rendelkeznek a Tunéziai Köztársaság részvételének lehetőségéről. Ezért a jegyzőkönyv megkötése nem jár a programok által érintett különböző ágazati szakpolitikákra vonatkozó hatáskörök gyakorlásával; e hatásköröket az ilyen programok létrehozásakor gyakorolják.

               (4)

               A jegyzőkönyvet az Unió nevében alá kell írni, és a megkötésére vonatkozó eljárások lezárásáig ideiglenesen alkalmazni kell,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euromediterrán megállapodáshoz csatolt, a Tunéziai Köztársaság uniós programokban való részvételét szabályozó általános elvekre vonatkozó, az Európai Unió és a Tunéziai Köztársaság közötti keretmegállapodásról szóló jegyzőkönyvnek az Unió nevében történő aláírására a Tanács felhatalmazást ad, feltételezve az említett jegyzőkönyv megkötését.
   A jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a jegyzőkönyvnek az Unió nevében történő aláírására jogosult személy(eke)t.
   3. cikk
   A jegyzőkönyvet a megkötéséhez szükséges eljárások lefolytatásáig az aláírásának napjától kezdődően ideiglenesen alkalmazni kell.
   4. cikk
   A Bizottság felhatalmazást kap arra, hogy az Unió nevében meghatározza a Tunéziai Köztársaságnak az egyes uniós programokban való részvételére alkalmazandó szabályokat és feltételeket, különösen a folyósítandó pénzügyi hozzájárulást. A Bizottság tájékoztatja a Tanács illetékes munkacsoportját.
   5. cikk
   Ez a határozat az elfogadásának napján lép hatályba.

      Kelt Brüsszelben, 2014. december 17-én.

            a Tanács részéről

            az elnök

         G. L. GALLETTI

      (1)  HL L 97., 1998.3.30., 2. o.


title: A Tanács 2014/21/KKBP határozata ( 2014. január 20. ) az Iránnal szembeni korlátozó intézkedésekről szóló 2010/413/KKBP határozat módosításáról

text:
               20.1.2014

               HU

               Az Európai Unió Hivatalos Lapja

               L 15/22

         A TANÁCS 2014/21/KKBP HATÁROZATA
   (2014. január 20.)
   az Iránnal szembeni korlátozó intézkedésekről szóló 2010/413/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. július 26-án elfogadta az Iránnal szembeni korlátozó intézkedésekről szóló 2010/413/KKBP határozatot (1).

               (2)

               Az Egyesült Államok, az Egyesült Királyság, Franciaország, Kína, Németország és az Orosz Föderáció az Unió külügyi és biztonságpolitikai főképviselőjének támogatásával 2013. november 24-én megállapodásra jutott Iránnal egy olyan közös cselekvési tervről, amely megközelítést tartalmaz az iráni nukleáris kérdés hosszú távú és átfogó megoldásának elősegítése céljából. Megállapodás született arról, hogy az átfogó megoldáshoz vezető folyamat első lépéseként hat hónapos időtartamra mindkét fél együttesen jóváhagyott és közös megegyezéssel megújítható kezdeti intézkedéseket hoz.

               (3)

               Az első lépés keretében Irán több, a közös cselekvési tervben foglalt önkéntes intézkedést is meghoz. Viszonzásképpen több önkéntes intézkedés kerül életbe léptetésre, ideértve többek között az iráni nyersolajjal kapcsolatos biztosítási és viszontbiztosítási szolgáltatásokra, valamint az iráni nyersolaj szállítására vonatkozó tilalommal, az iráni petrolkémiai termékek behozatalára, vételére és szállítására, valamint a kapcsolódó szolgáltatások nyújtására vonatkozó tilalommal és az iráni kormánnyal, az iráni állami szervekkel, az Iráni Központi Bankkal, továbbá a nevükben eljáró személyekkel és szervezetekkel folytatott arany- és nemesfém-kereskedelem tilalmával kapcsolatos korlátozó intézkedéseknek az Unió részéről történő felfüggesztését. Az említett korlátozó intézkedések felfüggesztésének időtartama hat hónap, amely idő alatt a vonatkozó szerződéseket teljesíteni kell.

               (4)

               A közös cselekvési terv emellett előírja az Iránba irányuló és az Iránból indított átutalásokra vonatkozóan engedélyezett értékhatároknak a tízszeresre emelését.

               (5)

               Az e határozatban foglalt egyes intézkedések végrehajtásához az Unió további fellépése szükséges.

               (6)

               A 2010/413/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/413/KKBP határozat a következő cikkel egészül ki:

      „26a. cikk
      (1)   A 3a. cikk (1) bekezdésében előírt tilalmat az iráni nyersolaj szállítása tekintetében 2014. július 20-ig fel kell függeszteni.
      (2)   A 3a. cikk (2) bekezdésében előírt tilalmat az iráni nyersolaj behozatalára, vételére és szállítására vonatkozó biztosítás és viszont biztosítás tekintetében 2014. július 20-ig fel kell függeszteni.
      (3)   A 3b. cikkben előírt tilalmat 2014. július 20-ig fel kell függeszteni.
      (4)   A 4c. cikkben előírt tilalmat az arany és a nemesfémek tekintetében 2014. július 20-ig fel kell függeszteni.
      (5)   A 10. cikk (3) bekezdésének a), b) és c) pontja helyébe 2014. július 20-ig az alábbi pontok lépnek:

                  „a)

                  az élelmiszerekkel, egészségüggyel, orvosi felszerelésekkel kapcsolatos, valamint mezőgazdasági vagy humanitárius célokat szolgáló tranzakciókhoz 1 000 000 EUR értékhatár alatt, továbbá a személyes pénzküldeményekkel kapcsolatos tranzakciókhoz kapcsolódó átutalásokhoz 400 000 EUR értékhatár alatt nincs szükség előzetes engedélyezésre. Az átutalásról azonban értesíteni kell az érintett tagállam illetékes hatóságát, amennyiben az összeg meghaladja a 10 000 EUR-t;

                  b)

                  az élelmiszerekkel, egészségüggyel, orvosi felszerelésekkel kapcsolatos, valamint mezőgazdasági vagy humanitárius célokat szolgáló tranzakciókhoz kapcsolódó, 1 000 000 EUR értékhatárt meghaladó átutalásokat, továbbá a személyes pénzküldeményekkel kapcsolatos tranzakciókhoz kapcsolódó, a 400 000 EUR értékhatárt meghaladó átutalásokat az érintett tagállam illetékes hatóságának előzetesen engedélyeznie kell. Az érintett tagállamnak tájékoztatnia kell a többi tagállamot minden megadott engedélyről;

                  c)

                  minden egyéb, 100 000 EUR értékhatárt meghaladó átutalást az érintett tagállam illetékes hatóságának előzetesen engedélyeznie kell. Az érintett tagállamnak tájékoztatnia kell a többi tagállamot minden megadott engedélyről.”.

            (6)   A 10. cikk (4) bekezdésének b) és c) pontja helyébe 2014. július 20-ig az alábbi pontok lépnek:

                  „b)

                  a 400 000 EUR értékhatár alatti egyéb átutalásokhoz nincs szükség előzetes engedélyezésre. Az átutalásról azonban értesíteni kell az érintett tagállam illetékes hatóságát, amennyiben az összeg meghaladja a 10 000 EUR-t;

                  c)

                  minden egyéb, 400 000 EUR értékhatárt meghaladó átutalást az érintett tagállam illetékes hatóságának előzetesen engedélyeznie kell. Az engedélyt megadottnak kell tekinteni, amennyiben az érintett tagállam illetékes hatósága négy héten belül nem emel kifogást. Az érintett tagállamnak tájékoztatnia kell a többi tagállamot minden megtagadott engedélyről.”.

            (7)   A 18b. cikkben előírt tilalmat 2014. július 20-ig fel kell függeszteni.
      (8)   2014. július 20-ig fel kell függeszteni a 20. cikk (1) bekezdése b) és c) pontjában, valamint a 20. cikk (2) bekezdésében előírt tilalmakat a II. melléklet révén jegyzékbe vett Kőolajügyi Minisztérium vonatkozásában, amennyiben az az iráni petrolkémiai termékek behozataláról vagy vételéről szóló szerződések 2014. július 20-ig történő végrehajtásához szükséges.”.

   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. január 20-án.

            a Tanács részéről

            az elnök

         C. ASHTON

      (1)  HL L 195., 2010.7.27., 39. o.


title: A Tanács 2009/293/KKBP határozata ( 2009. február 26. ) a kalóztámadások elkövetésével gyanúsított és az Európai Unió által vezetett tengeri erők (EUNAVFOR) által fogva tartott személyeknek, valamint az EUNAVFOR birtokában lévő lefoglalt javaknak az EUNAVFOR részéről Kenya részére történő átadására és az átadást követően az azokkal való bánásmódra, illetve azok kezelésére vonatkozó feltételekről és részletes szabályokról szóló, az Európai Unió és Kenya kormánya között levélváltásról

text:
               25.3.2009

               HU

               Az Európai Unió Hivatalos Lapja

               L 79/47

         A TANÁCS 2009/293/KKBP HATÁROZATA
   (2009. február 26.)
   a kalóztámadások elkövetésével gyanúsított és az Európai Unió által vezetett tengeri erők (EUNAVFOR) által fogva tartott személyeknek, valamint az EUNAVFOR birtokában lévő lefoglalt javaknak az EUNAVFOR részéről Kenya részére történő átadására és az átadást követően az azokkal való bánásmódra, illetve azok kezelésére vonatkozó feltételekről és részletes szabályokról szóló, az Európai Unió és Kenya kormánya között levélváltásról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               Az Egyesült Nemzetek Szervezetének Biztonsági Tanácsa (ENSZ BT) 2008. június 2-án elfogadta az 1816 (2008) sz. határozatot, amelyben minden államot felhívott arra, hogy működjenek együtt a szomáliai partoknál elkövetetett kalóztámadásokért felelős személyekre vonatkozó joghatóság megállapításában, valamint e személyek üldözésében és a velük szembeni büntetőeljárások megindításában. Az ENSZ BT 2008. december 2-án elfogadott 1846 (2008) sz. határozata ezeket az intézkedéseket megerősítette.

               (2)

               A Tanács 2008. november 10-én elfogadta a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről („Atalanta” művelet) szóló 2008/851/KKBP együttes fellépést (1).

               (3)

               Az együttes fellépés úgy rendelkezik, hogy a szomáliai felségvizeken ténylegesen vagy feltételezhetően kalóztámadást vagy fegyveres rablást elkövető, és vádemelés céljából elfogott és fogva tartott személyeket, valamint ezen cselekmények elkövetésére szolgáló eszközöket átadhatják annak a harmadik államnak, amely joghatóságát az említett személyeken vagy eszközökön gyakorolni kívánja, ha e harmadik állammal az átadás feltételeiről az alkalmazandó nemzetközi joggal – nevezetesen a nemzetközi emberi joggal – összhangban megállapodás történt különösen annak biztosítása érdekében, hogy senkit ne sújtsanak halálbüntetéssel vagy vessenek alá kínzásnak vagy más kegyetlen, embertelen vagy megalázó bánásmódnak.

               (4)

               A Szerződés 24. cikkével összhangban az elnökség – a főtitkár/főképviselő közreműködésével – levélváltásra irányuló tárgyalásokat kezdett a kalóztámadások elkövetésével gyanúsított és az Európai Unió által vezetett tengeri erők (EUNAVFOR) által fogva tartott személyeknek, valamint az EUNAVFOR birtokában lévő lefoglalt javaknak az EUNAVFOR részéről Kenya részére történő átadására és az átadást követően az azokkal való bánásmódra, illetve azok kezelésére vonatkozó feltételekről és részletes szabályokról szóló, az Európai Unió és Kenya kormánya közötti megállapodásról.

               (6)

               A levélváltást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   A kalóztámadások elkövetésével gyanúsított és az EUNAVFOR által fogva tartott személyeknek, valamint az EUNAVFOR birtokában lévő lefoglalt javaknak az EUNAVFOR részéről Kenya részére történő átadására és az átadást követően az azokkal való bánásmódra, illetve azok kezelésére vonatkozó feltételekről és részletes szabályokról szóló, az Európai Unió és Kenya kormánya közötti levélváltás az Európai Unió nevében jóváhagyásra kerül.
   A levélváltás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a levélváltásnak az Európai Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. február 26-án.

            a Tanács részéről

            az elnök

         I. LANGER

      (1)  HL L 301., 2008.11.12., 33. o.
    ---documentbreak---

               25.3.2009

               HU

               Az Európai Unió Hivatalos Lapja

               L 79/49

         FORDÍTÁS
   Az Európai Unió és Kenya kormánya közötti levélváltás a kalóztámadások elkövetésével gyanúsított és az EUNAVFOR által fogva tartott személyeknek, valamint az EUNAVFOR birtokában levő lefoglalt javaknak az Európai Unió által vezetett tengeri erők (EUNAVFOR) részéről Kenya részére történő átadására és az átadást követően az azokkal való bánásmódra, illetve azok kezelésére vonatkozó feltételekről és szabályokról
   Nairobi, 2009. március 6., 10.15
   Tisztelt Uram!
   Megtiszteltetés számomra, hogy a 2008. november 14-én kelt levelemre és az Ön 2008. december 5-i levelére hivatkozással megerősíthetem, hogy az Európai Unió szándékában áll Kenya kormányával levélváltás formájában megállapodni a nyílt tengeren folytatott kalóztámadások elkövetésével gyanúsított és az Európai Unió által vezetett tengeri erők (EUNAVFOR) által fogva tartott személyeknek, valamint az EUNAVFOR birtokában lévő lefoglalt javaknak az EUNAVFOR részéről Kenya részére történő átadására és az átadást követően az azokkal való bánásmódra, illetve azok kezelésére vonatkozó feltételekről és részletes szabályokról.
   Erre a levélváltás formájában való megállapodásra a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről („Atalanta” művelet) szóló, 2008. november 10-i 2008/851/KKBP tanácsi együttes fellépés keretében kerül sor.
   Ez a levélváltás továbbá nem érinti a résztvevők nemzetközi megállapodások és más, nemzetközi bíróságok létrehozásáról szóló okiratok, valamint a vonatkozó nemzeti jogszabályok szerinti jogait és kötelezettségeit, és azt a következők teljes mértékű tiszteletben tartásával kötik meg:

               —

               az Egyesült Nemzetek Szervezete Biztonsági Tanácsának (ENSZ BT) 1814 (2008), 1838 (2008), 1846 (2008) és 1851 (2008) sz. határozata, valamint az azokat követő határozatok,

               —

               az Egyesült Nemzetek Szervezete 1982. évi Tengerjogi Egyezménye (UNCLOS), különösen a 100–107. cikk,

               —

               a nemzetközi emberi jogi jogszabályok, ideértve a Polgári és Politikai Jogok Nemzetközi Egységokmányát (1966) és a kínzás és más kegyetlen, embertelen vagy megalázó büntetések vagy bánásmód elleni egyezményt (1984) is.

         Ennek megfelelően engedje meg, hogy – az e levél mellékletében foglaltak szerint – javaslatot tegyek a kalóztámadások elkövetésével gyanúsított és az EUNAVFOR által fogva tartott személyeknek, valamint az EUNAVFOR birtokában lévő lefoglalt javaknak az EUNAVFOR részéről Kenya részére történő átadására és az átadást követően az azokkal való bánásmódra, illetve azok kezelésére vonatkozó feltételeket és részletes szabályokat meghatározó rendelkezésekre.
   Lekötelezne, ha Kenya kormánya nevében megerősítené a mellékletben foglalt rendelkezések elfogadását.
   Ezt a jogi eszközt aláírásának napjától ideiglenesen alkalmazni kell és az a felek által lefolytatandó belső eljárások befejeződésekor lép hatályba. Ez a jogi eszköz hat hónapig hatályban marad azt követően, hogy bármely fél a jogi eszköz megszüntetésére vonatkozó döntéséről írásbeli értesítést küld a többi aláíró félnek. Ez a jogi eszköz a felek közös megállapodásával módosítható. E jogi eszköz megszűnése nem érinti az ezen jogi eszköz alkalmazásából a megszűnést megelőzően eredő jogokat és kötelezettségeket, ideértve bármely átadott személy jogait is, amennyiben Kenyában tartják őt őrizetben vagy ott indítanak ellene büntetőeljárást.
   Az e levél mellékletében meghatározott művelet befejeztével az EU Tanácsának elnökségét betöltő állam által kijelölt bármely személy vagy szervezet gyakorolhatja az EUNAVFOR e jogi eszköz szerinti, a mellékletben meghatározott minden jogát. Kijelölt személy vagy szervezet lehet többek között az adott ország Kenyába akkreditált diplomáciai képviselője vagy konzulátusi tisztviselője. A művelet befejeztével az ezen jogi eszköz szerint az EUNAVFOR részére küldendő minden értesítést az EU Tanácsának elnökségét betöltő államnak kell küldeni.
   Kérem, Uram, fogadja megkülönböztetett nagyrabecsülésem kifejezését.

         az Európai Unió Tanácsának részéről

      MELLÉKLET
      A KALÓZTÁMADÁSOK ELKÖVETÉSÉVEL GYANÚSÍTOTT SZEMÉLYEKNEK ÉS A LEFOGLALT JAVAKNAK AZ EU ÁLTAL VEZETETT TENGERI ERŐK RÉSZÉRŐL A KENYAI KÖZTÁRSASÁG RÉSZÉRE TÖRTÉNŐ ÁTADÁSÁRA VONATKOZÓ FELTÉTELEKKEL KAPCSOLATOS RENDELKEZÉSEK
      1.   Fogalommeghatározások
      E levélváltás alkalmazásában:

                  a)

                  „az Európai Unió által vezetett tengeri erők (EUNAVFOR)”: az „Atalanta” elnevezésű uniós műveletben részt vevő EU katonai parancsnokságok és nemzeti kontingensek, valamint ezek hajói, repülőgépei, felszerelései és eszközei;

                  b)

                  „művelet”: a 2008/851/KKBP tanácsi együttes fellépés által létrehozott katonai missziónak és/vagy annak utódjának előkészítése, telepítése, végrehajtása és támogatása;

                  c)

                  „az EU műveleti parancsnoka”: a művelet parancsnoka;

                  d)

                  „az EU-erők parancsnoka”: a 2008/851/KKBP tanácsi együttes fellépés 1. cikkének (2) bekezdésében meghatározott műveleti terület uniós parancsnoka;

                  e)

                  „nemzeti kontingensek”: az Európai Unió tagállamaihoz, valamint a műveletben részt vevő más államokhoz tartozó egységek és hajók;

                  f)

                  „küldő állam”: az EUNAVFOR számára nemzeti kontingenst biztosító állam;

                  g)

                  „kalóztámadások”: az UNCLOS 101. cikkében meghatározottak szerinti kalóztámadások;

                  h)

                  „átadott személy”: kalóztámadás vagy fegyveres rablás elkövetésével vagy annak szándékával gyanúsított, illetve kalóztámadást elkövető, az EUNAVFOR által e levélváltás értelmében Kenyának átadott bármely személy.

            2.   Általános elvek

                  a)

                  Kenya az EUNAVFOR kérésére elfogadja az EUNAVFOR által kalóztámadások kapcsán őrizetbe vett személyek és az EUNAVFOR által ezzel összefüggésben lefoglalt javak átadását, valamint nyomozás és büntetőeljárás indítása céljából átadja ezen személyeket és javakat illetékes hatóságainak.

                  b)

                  Az EUNAVFOR, amikor e levélváltás szerint jár el, a személyeket vagy javakat kizárólag Kenya illetékes bűnüldöző hatóságainak adja át.

                  c)

                  Az aláíró felek megerősítik, hogy az e levélváltás értelmében átadott személyekkel – az átadást megelőző és követő időszakban egyaránt – kíméletesen és a nemzetközi emberi jogi előírásokból fakadó kötelezettségeknek megfelelően bánnak, ideértve a kínzás és más kegyetlen, embertelen és megalázó bánásmód vagy büntetés tilalmát, az önkényes letartóztatás tilalmát és a tisztességes eljárás biztosításának követelményét is.

            3.   Az átadott személyekkel kapcsolatos bánásmód, büntetőeljárás és tárgyalás

                  a)

                  Valamennyi átadott személyt humánus bánásmódban kell részesíteni, nem tehetők ki kínzásnak vagy kegyetlen, embertelen vagy megalázó bánásmódnak vagy büntetésnek, biztosítani kell számukra a megfelelő szállást és élelmezést és az orvosi ellátás igénybevételének lehetőségét, valamint lehetővé kell tenni, hogy a vallási szokásokat betarthassák.

                  b)

                  Minden átadott személyt haladéktalanul bíró vagy a törvény által bírói hatáskörrel felruházott más tisztségviselő elé kell állítani, aki késedelem nélkül határoz az őrizetben tartás törvényességéről, és elrendeli a személy szabadlábra helyezését, ha az őrizetben tartás nem törvényes.

                  c)

                  Minden átadott személynek joga van arra, hogy ésszerű határidőn belül tárgyalást tartsanak ügyében vagy szabadlábra helyezzék.

                  d)

                  Minden átadott személynek joga van arra, hogy az ellene felhozott büntetőjogi vádak megalapozottságára vonatkozó határozathozatalt megelőzően ügyét törvény által létrehozott, független és pártatlan illetékes bíróság tisztességesen és nyilvánosan tárgyalja.

                  e)

                  Minden, bűncselekménnyel vádolt átadott személyt mindaddig ártatlannak kell vélelmezni, amíg bűnösségét a törvénynek megfelelően meg nem állapították.

                  f)

                  Az ellene felhozott büntetőjogi vádak megalapozottságának tárgyában való határozathozatal során minden átadott személynek joga van – az egyenlőség jegyében – legalább a következő biztosítékokhoz:

                              1.

                              valamely általa értett nyelven haladéktalanul pontos tájékoztatásban részesüljön az ellene felhozott vád jellege és indokolása tekintetében;

                              2.

                              rendelkezzék a védekezésének előkészítéséhez és az általa választott tanácsadóval való érintkezéshez szükséges idővel és eszközökkel;

                              3.

                              ügyét késedelem nélkül tárgyalják;

                              4

                              ügyét jelenlétében tárgyalják, és személyesen vagy az általa választott jogi segítséggel védekezhessen; ha nem rendelkezik jogi segítséggel, tájékoztassák erről a jogáról; és jelöljenek ki számára jogi segítséget, amennyiben az igazságszolgáltatás érdekében ez kívánatos, és ha nem rendelkezik az ennek fedezéséhez szükséges eszközökkel, térítésmentesen részesüljön ilyen segítségben;

                              5.

                              megvizsgálhasson vagy megvizsgáltathasson minden ellene szóló bizonyítékot, ideértve a letartóztatását végrehajtó tanúk vallomásait is, és kieszközölhesse a védelem tanúinak ugyanolyan feltételek melletti beidézését és kihallgatását, mint amelyek a vád tanúira vonatkoznak;

                              6.

                              ingyenes tolmács álljon rendelkezésére, ha nem érti vagy nem beszéli a tárgyaláson használt nyelvet;

                              7.

                              ne kötelezzék saját maga elleni vallomásra vagy bűnösségének bevallására.

                  g)

                  Minden átadott és bűncselekmény elkövetése miatt elítélt személynek meg kell adni a jogot ahhoz, hogy a bűnössége megállapítása és a büntetés kiszabását tartalmazó ítélet ellen felsőbb bíróságnál fellebbezzen vagy felülvizsgálatot kérjen, a kenyai jogszabályoknak megfelelően.

                  h)

                  Az EUNAVFOR előzetes írásbeli jóváhagyása nélkül Kenya az átadott személyeket nem adja át harmadik államnak nyomozás vagy büntetőeljárás céljára.

            4.   Halálbüntetés
      Az átadott személyek halálbüntetéssel nem sújthatók. Kenya az alkalmazandó jogszabályoknak megfelelően lépéseket tesz annak biztosítására, hogy a halálbüntetést szabadságvesztéssel járó büntetésre változtassák.
      5.   Nyilvántartás és értesítések

                  a)

                  Minden átadás az EUNAVFOR képviselője és Kenya illetékes bűnüldöző hatóságának képviselője által aláírt megfelelő dokumentum tárgyát képezi.

                  b)

                  Az EUNAVFOR minden átadott személyre vonatkozóan az őrizetben tartással kapcsolatos nyilvántartást ad át Kenyának. Ez a nyilvántartás – lehetőség szerint – kiterjed az átadott személy őrizetben tartás alatti fizikai állapotára, a kenyai hatóságok részére történő átadás időpontjára, az őrizetben tartás indokolására, az őrizetbe vétel kezdetének időpontjára és helyére, valamint az őrizetben tartással kapcsolatos minden határozatra.

                  c)

                  Kenya felel valamennyi átadott személy pontos nyilvántartásáért, amely – a teljesség igénye nélkül – magában foglalja a lefoglalt javak összességének, a személyek fizikai állapotának, az őrizetben tartás helyének, a személyek ellen szóló vádaknak, valamint a büntetőeljárás és a tárgyalás során hozott minden jelentős határozatnak a nyilvántartását.

                  d)

                  Az EU és az EUNAVFOR képviselőinek Kenya Külügyminisztériumához intézett írásbeli kérésére ezt a nyilvántartást rendelkezésükre kell bocsátani.

                  e)

                  Kenya továbbá értesíti az EUNAVFOR-t az ezen levélváltás szerint átadott minden személy őrizetben tartásának helyéről, fizikai állapotának minden rosszabbodásáról, és minden állítólagosan nem megfelelő bánásmódról érkezett hírről. Az EU és az EUNAVFOR képviselői az ezen levélváltás értelmében átadott minden személyhez bejárással rendelkeznek az őrizetben tartás ideje alatt, és jogukban áll őket kihallgatni.

                  f)

                  A nemzeti és nemzetközi humanitárius ügynökségek kérésükre engedélyt kapnak az ezen levélváltás szerint átadott személyek látogatására.

                  g)

                  Annak biztosítása céljából, hogy az EUNAVFOR kellő időben képes legyen Kenya számára az EUNAVFOR kötelékébe tartozó tanúk beidézésével és a vonatkozó tanúvallomás megtételével kapcsolatos segítséget nyújtani, Kenya bármely átadott személy elleni büntetőtárgyalási eljárás indítására vonatkozó szándékáról, valamint a bizonyításfelvételre és a vallomás meghallgatására vonatkozó határidőkről értesítést küld az EUNAVFOR részére.

            6.   Az EUNAVFOR által nyújtott segítség

                  a)

                  Az EUNAVFOR eszközeihez és lehetőségeihez mérten minden segítséget megad Kenyának az átadott személyekkel kapcsolatos nyomozás és büntetőeljárás megindítása céljából.

                  b)

                  Az EUNAVFOR:

                              1.

                              az ezen levélváltás 5. pontjának b) alpontja értelmében átadja az őrizetben tartásról vezetett nyilvántartást;

                              2.

                              minden bizonyítékot Kenya illetékes hatóságainak követelményeivel összhangban dolgoz fel, a 9. pontban foglalt végrehajtási rendelkezéseknek megfelelően;

                              3.

                              törekszik arra, hogy az EUNAVFOR személyzetének az ezen levélváltás értelmében átadott személyekkel kapcsolatos bármely incidensben érintett tagja tanúvallomást tegyen;

                              4.

                              az EUNAVFOR birtokában lévő, vonatkozó lefoglalt javak összességét átadja.

            7.   Az átadott személyek egyéb jogaihoz fűződő kapcsolat
      E levélváltás rendelkezései nem tekinthetők, illetve nem értelmezhetők az átadott személyek számára az alkalmazandó nemzeti vagy nemzetközi jog által biztosított jogoktól való eltérésnek.
      8.   Kapcsolattartás és vitás kérdések

                  a)

                  Az e rendelkezések alkalmazásával összefüggésben felmerülő bármely kérdést az EU és Kenya illetékes hatóságai közösen vizsgálják meg.

                  b)

                  Az előzetes rendezés elmaradása esetén az e rendelkezések értelmezésével vagy alkalmazásával kapcsolatos vitás kérdéseket Kenya és az EU képviselői kizárólag diplomáciai úton rendezik.

            9.   Végrehajtási rendelkezések

                  a)

                  E rendelkezések alkalmazásában a műveleti, adminisztratív és technikai kérdések egyrészről Kenya illetékes hatóságai, másrészről az EU illetékes hatóságai és a küldő állam illetékes hatóságai által jóváhagyandó végrehajtási rendelkezések tárgyát képezhetik.

                  b)

                  A végrehajtási rendelkezések többek között a következőkre terjedhetnek ki:

                              1.

                              Kenya illetékes bűnüldöző hatóságának megnevezése, amelynek az EUNAVFOR a személyeket átadhatja;

                              2.

                              az átadott személyek őrizetben tartására kijelölt fogda;

                              3.

                              a dokumentumok kezelése, ideértve a bizonyítékok összegyűjtésével kapcsolatos dokumentumokat is, amelyeket a személyek átadásakor átadnak Kenya illetékes bűnüldöző hatóságának;

                              4.

                              értesítés céljára kijelölt kapcsolattartók;

                              5.

                              átadás esetén használandó formanyomtatványok;

                              6.

                              Kenya kérésére technikai, szakértői, képzési és egyéb támogatás nyújtása e levélváltás céljainak teljesítése érdekében.

   Nairobi, 2009. március 6., 10.15
   Tisztelt Uram!
   Ezúton tisztelettel igazolom 2009. március 6-i levelének és annak mellékletének kézhezvételét a nyílt tengeren folytatott kalóztámadások elkövetésével gyanúsított és az Európai Unió által vezetett tengeri erők (EUNAVFOR) által fogva tartott személyeknek, valamint az EUNAVFOR birtokában lévő lefoglalt javaknak az EUNAVFOR részéről Kenya részére történő átadására és az átadást követően az azokkal való bánásmódra, illetve azok kezelésére vonatkozó feltételekről és részletes szabályokról, amely a következőképpen szól:
   „Megtiszteltetés számomra, hogy a 2008. november 14-én kelt levelemre és az Ön 2008. december 5-i levelére hivatkozással megerősíthetem, hogy az Európai Unió szándékában áll Kenya kormányával levélváltás formájában megállapodni a nyílt tengeren folytatott kalóztámadások elkövetésével gyanúsított és az Európai Unió által vezetett tengeri erők (EUNAVFOR) által fogva tartott személyeknek, valamint az EUNAVFOR birtokában lévő lefoglalt javaknak az EUNAVFOR részéről Kenya részére történő átadására és az átadást követően az azokkal való bánásmódra, illetve azok kezelésére vonatkozó feltételekről és részletes szabályokról.
   Erre a levélváltás formájában való megállapodásra a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről (»Atalanta« művelet) szóló, 2008. november 10-i 2008/851/KKBP tanácsi együttes fellépés keretében kerül sor.
   Ez a levélváltás továbbá nem érinti a résztvevők nemzetközi megállapodások és más, nemzetközi bíróságok létrehozásáról szóló okiratok, valamint a vonatkozó nemzeti jogszabályok szerinti jogait és kötelezettségeit, és azt a következők teljes mértékű tiszteletben tartásával kötik meg:

               —

               az Egyesült Nemzetek Szervezete Biztonsági Tanácsának (ENSZ BT) 1814 (2008), 1838 (2008), 1846 (2008) és 1851 (2008) sz. határozata, valamint az azokat követő határozatok,

               —

               az Egyesült Nemzetek Szervezete 1982. évi Tengerjogi Egyezménye (UNCLOS), különösen a 100–107. cikk,

               —

               a nemzetközi emberi jogi jogszabályok, ideértve a Polgári és Politikai Jogok Nemzetközi Egységokmányát (1966) és a kínzás és más kegyetlen, embertelen vagy megalázó büntetések vagy bánásmód elleni egyezményt (1984) is.

         Ennek megfelelően engedje meg, hogy – az e levél mellékletében foglaltak szerint – javaslatot tegyek a Szomália vagy Kenya felségvizein tapasztalható kalóztámadások elkövetésével gyanúsított és az EUNAVFOR által fogva tartott személyeknek, valamint az EUNAVFOR birtokában lévő lefoglalt javaknak az EUNAVFOR részéről Kenya részére történő átadására és az átadást követően az azokkal való bánásmódra, illetve azok kezelésére vonatkozó feltételeket és részletes szabályokat meghatározó rendelkezésekre.
   Lekötelezne, ha Kenya kormánya nevében megerősítené a mellékletben foglalt rendelkezések elfogadását.
   Ezt a jogi eszközt aláírásának napjától ideiglenesen alkalmazni kell és az a felek által lefolytatandó belső eljárások befejeződésekor lép hatályba. Ez a jogi eszköz hat hónapig hatályban marad azt követően, hogy bármely fél a jogi eszköz megszüntetésére vonatkozó döntéséről írásbeli értesítést küld a többi aláíró félnek. Ez a jogi eszköz a felek közös megállapodásával módosítható. E jogi eszköz megszűnése nem érinti az ezen jogi eszköz alkalmazásából a megszűnést megelőzően eredő jogokat és kötelezettségeket, ideértve bármely átadott személy jogait is, amennyiben Kenyában tartják őt őrizetben vagy ott indítanak ellene büntetőeljárást.
   Az e levél mellékletében meghatározott művelet befejeztével az EU Tanácsának elnökségét betöltő állam által kijelölt bármely személy vagy szervezet gyakorolhatja az EUNAVFOR e jogi eszköz szerinti, a mellékletben meghatározott minden jogát. Kijelölt személy vagy szervezet lehet többek között az adott ország Kenyába akkreditált diplomáciai képviselője vagy konzulátusi tisztviselője. A művelet befejeztével az ezen jogi eszköz szerint az EUNAVFOR részére küldendő minden értesítést az EU Tanácsának elnökségét betöltő államnak kell küldeni.

      MELLÉKLET
      A KALÓZTÁMADÁSOK ELKÖVETÉSÉVEL GYANÚSÍTOTT SZEMÉLYEKNEK ÉS A LEFOGLALT JAVAKNAK AZ EU ÁLTAL VEZETETT TENGERI ERŐK RÉSZÉRŐL A KENYAI KÖZTÁRSASÁG RÉSZÉRE TÖRTÉNŐ ÁTADÁSÁRA VONATKOZÓ FELTÉTELEKKEL KAPCSOLATOS RENDELKEZÉSEK
      1.   Fogalommeghatározások
      E levélváltás alkalmazásában:

                  a)

                  »az Európai Unió által vezetett tengeri erők (EUNAVFOR)«: az »Atalanta« elnevezésű uniós műveletben részt vevő EU katonai parancsnokságok és nemzeti kontingensek, valamint ezek hajói, repülőgépei, felszerelései és eszközei;

                  b)

                  »művelet«: a 2008/851/KKBP tanácsi együttes fellépés által létrehozott katonai missziónak és/vagy annak utódjának előkészítése, telepítése, végrehajtása és támogatása;

                  c)

                  »az EU műveleti parancsnoka«: a művelet parancsnoka;

                  d)

                  »az EU-erők parancsnoka«: a 2008/851/KKBP tanácsi együttes fellépés 1. cikkének (2) bekezdésében meghatározott műveleti terület uniós parancsnoka;

                  e)

                  »nemzeti kontingensek«: az Európai Unió tagállamaihoz, valamint a műveletben részt vevő más államokhoz tartozó egységek és hajók;

                  f)

                  »küldő állam«: az EUNAVFOR számára nemzeti kontingenst biztosító állam;

                  g)

                  »kalóztámadások«: az UNCLOS 101. cikkében meghatározottak szerinti kalóztámadások;

                  h)

                  »átadott személy«: kalóztámadás vagy fegyveres rablás elkövetésével vagy annak szándékával gyanúsított, illetve kalóztámadást elkövető, az EUNAVFOR által e levélváltás értelmében Kenyának átadott bármely személy.

            2.   Általános elvek

                  a)

                  Kenya az EUNAVFOR kérésére elfogadja az EUNAVFOR által kalóztámadások kapcsán őrizetbe vett személyek és az EUNAVFOR által ezzel összefüggésben lefoglalt javak átadását, valamint nyomozás és büntetőeljárás indítása céljából átadja ezen személyeket és javakat illetékes hatóságainak.

                  b)

                  Az EUNAVFOR, amikor e levélváltás szerint jár el, a személyeket vagy javakat kizárólag Kenya illetékes bűnüldöző hatóságainak adja át.

                  c)

                  Az aláíró felek megerősítik, hogy az e levélváltás értelmében átadott személyekkel – az átadást megelőző és követő időszakban egyaránt – kíméletesen és a nemzetközi emberi jogi előírásokból fakadó kötelezettségeknek megfelelően bánnak, ideértve a kínzás és más kegyetlen, embertelen és megalázó bánásmód vagy büntetés tilalmát, az önkényes letartóztatás tilalmát és a tisztességes eljárás biztosításának követelményét is.

            3.   Az átadott személyekkel kapcsolatos bánásmód, büntetőeljárás és tárgyalás

                  a)

                  Valamennyi átadott személyt humánus bánásmódban kell részesíteni, nem tehetők ki kínzásnak vagy kegyetlen, embertelen vagy megalázó bánásmódnak vagy büntetésnek, biztosítani kell számukra a megfelelő szállást és élelmezést és az orvosi ellátás igénybevételének lehetőségét, valamint lehetővé kell tenni, hogy a vallási szokásokat betarthassák.

                  b)

                  Minden átadott személyt haladéktalanul bíró vagy a törvény által bírói hatáskörrel felruházott más tisztségviselő elé kell állítani, aki késedelem nélkül határoz az őrizetben tartás törvényességéről, és elrendeli a személy szabadlábra helyezését, ha az őrizetben tartás nem törvényes.

                  c)

                  Minden átadott személynek joga van arra, hogy ésszerű határidőn belül tárgyalást tartsanak ügyében vagy szabadlábra helyezzék.

                  d)

                  Minden átadott személynek joga van arra, hogy az ellene felhozott büntetőjogi vádak megalapozottságára vonatkozó határozathozatalt megelőzően ügyét törvény által létrehozott, független és pártatlan illetékes bíróság tisztességesen és nyilvánosan tárgyalja.

                  e)

                  Minden, bűncselekménnyel vádolt átadott személyt mindaddig ártatlannak kell vélelmezni, amíg bűnösségét a törvénynek megfelelően meg nem állapították.

                  f)

                  Az ellene felhozott büntetőjogi vádak megalapozottságának tárgyában való határozathozatal során minden átadott személynek joga van – az egyenlőség jegyében – legalább a következő biztosítékokhoz:

                              1.

                              valamely általa értett nyelven haladéktalanul pontos tájékoztatásban részesüljön az ellene felhozott vád jellege és indokolása tekintetében;

                              2.

                              rendelkezzék a védekezésének előkészítéséhez és az általa választott tanácsadóval való érintkezéshez szükséges idővel és eszközökkel;

                              3.

                              ügyét késedelem nélkül tárgyalják;

                              4

                              ügyét jelenlétében tárgyalják, és személyesen vagy az általa választott jogi segítséggel védekezhessen; ha nem rendelkezik jogi segítséggel, tájékoztassák erről a jogáról; és jelöljenek ki számára jogi segítséget, amennyiben az igazságszolgáltatás érdekében ez kívánatos, és ha nem rendelkezik az ennek fedezéséhez szükséges eszközökkel, térítésmentesen részesüljön ilyen segítségben;

                              5.

                              megvizsgálhasson vagy megvizsgáltathasson minden ellene szóló bizonyítékot, ideértve a letartóztatását végrehajtó tanúk vallomásait is, és kieszközölhesse a védelem tanúinak ugyanolyan feltételek melletti beidézését és kihallgatását, mint amelyek a vád tanúira vonatkoznak;

                              6.

                              ingyenes tolmács álljon rendelkezésére, ha nem érti vagy nem beszéli a tárgyaláson használt nyelvet;

                              7.

                              ne kötelezzék saját maga elleni vallomásra vagy bűnösségének bevallására.

                  g)

                  Minden átadott és bűncselekmény elkövetése miatt elítélt személynek meg kell adni a jogot ahhoz, hogy a bűnössége megállapítása és a büntetés kiszabását tartalmazó ítélet ellen felsőbb bíróságnál fellebbezzen vagy felülvizsgálatot kérjen, a kenyai jogszabályoknak megfelelően.

                  h)

                  Az EUNAVFOR előzetes írásbeli jóváhagyása nélkül Kenya az átadott személyeket nem adja át harmadik államnak nyomozás vagy büntetőeljárás céljára.

            4.   Halálbüntetés
      Az átadott személyek halálbüntetéssel nem sújthatók. Kenya az alkalmazandó jogszabályoknak megfelelően lépéseket tesz annak biztosítására, hogy a halálbüntetést szabadságvesztéssel járó büntetésre változtassák.
      5.   Nyilvántartás és értesítések

                  a)

                  Minden átadás az EUNAVFOR képviselője és Kenya illetékes bűnüldöző hatóságának képviselője által aláírt megfelelő dokumentum tárgyát képezi.

                  b)

                  Az EUNAVFOR minden átadott személyre vonatkozóan az őrizetben tartással kapcsolatos nyilvántartást ad át Kenyának. Ez a nyilvántartás – lehetőség szerint – kiterjed az átadott személy őrizetben tartás alatti fizikai állapotára, a kenyai hatóságok részére történő átadás időpontjára, az őrizetben tartás indokolására, az őrizetbe vétel kezdetének időpontjára és helyére, valamint az őrizetben tartással kapcsolatos minden határozatra.

                  c)

                  Kenya felel valamennyi átadott személy pontos nyilvántartásáért, amely – a teljesség igénye nélkül – magában foglalja a lefoglalt javak összességének, a személyek fizikai állapotának, az őrizetben tartás helyének, a személyek ellen szóló vádaknak, valamint a büntetőeljárás és a tárgyalás során hozott minden jelentős határozatnak a nyilvántartását.

                  d)

                  Az EU és az EUNAVFOR képviselőinek Kenya Külügyminisztériumához intézett írásbeli kérésére ezt a nyilvántartást rendelkezésükre kell bocsátani.

                  e)

                  Kenya továbbá értesíti az EUNAVFOR-t az ezen levélváltás szerint átadott minden személy őrizetben tartásának helyéről, fizikai állapotának minden rosszabbodásáról, és minden állítólagosan nem megfelelő bánásmódról érkezett hírről. Az EU és az EUNAVFOR képviselői az ezen levélváltás értelmében átadott minden személyhez bejárással rendelkeznek az őrizetben tartás ideje alatt, és jogukban áll őket kihallgatni.

                  f)

                  A nemzeti és nemzetközi humanitárius ügynökségek kérésükre engedélyt kapnak az ezen levélváltás szerint átadott személyek látogatására.

                  g)

                  Annak biztosítása céljából, hogy az EUNAVFOR kellő időben képes legyen Kenya számára az EUNAVFOR kötelékébe tartozó tanúk beidézésével és a vonatkozó tanúvallomás megtételével kapcsolatos segítséget nyújtani, Kenya bármely átadott személy elleni büntetőtárgyalási eljárás indítására vonatkozó szándékáról, valamint a bizonyításfelvételre és a vallomás meghallgatására vonatkozó határidőkről értesítést küld az EUNAVFOR részére.

            6.   Az EUNAVFOR által nyújtott segítség

                  a)

                  Az EUNAVFOR eszközeihez és lehetőségeihez mérten minden segítséget megad Kenyának az átadott személyekkel kapcsolatos nyomozás és büntetőeljárás megindítása céljából.

                  b)

                  Az EUNAVFOR:

                              1.

                              az ezen levélváltás 5. pontjának b) alpontja értelmében átadja az őrizetben tartásról vezetett nyilvántartást;

                              2.

                              minden bizonyítékot Kenya illetékes hatóságainak követelményeivel összhangban dolgoz fel, a 9. pontban foglalt végrehajtási rendelkezéseknek megfelelően;

                              3.

                              törekszik arra, hogy az EUNAVFOR személyzetének az ezen levélváltás értelmében átadott személyekkel kapcsolatos bármely incidensben érintett tagja tanúvallomást tegyen;

                              4.

                              az EUNAVFOR birtokában lévő, vonatkozó lefoglalt javak összességét átadja.

            7.   Az átadott személyek egyéb jogaihoz fűződő kapcsolat
      E levélváltás rendelkezései nem tekinthetők, illetve nem értelmezhetők az átadott személyek számára az alkalmazandó nemzeti vagy nemzetközi jog által biztosított jogoktól való eltérésnek.
      8.   Kapcsolattartás és vitás kérdések

                  a)

                  Az e rendelkezések alkalmazásával összefüggésben felmerülő bármely kérdést az EU és Kenya illetékes hatóságai közösen vizsgálják meg.

                  b)

                  Az előzetes rendezés elmaradása esetén az e rendelkezések értelmezésével vagy alkalmazásával kapcsolatos vitás kérdéseket Kenya és az EU képviselői kizárólag diplomáciai úton rendezik.

            9.   Végrehajtási rendelkezések

                  a)

                  E rendelkezések alkalmazásában a műveleti, adminisztratív és technikai kérdések egyrészről Kenya illetékes hatóságai, másrészről az EU illetékes hatóságai és a küldő állam illetékes hatóságai által jóváhagyandó végrehajtási rendelkezések tárgyát képezhetik.

                  b)

                  A végrehajtási rendelkezések többek között a következőkre terjedhetnek ki:

                              1.

                              Kenya illetékes bűnüldöző hatóságának megnevezése, amelynek az EUNAVFOR a személyeket átadhatja;

                              2.

                              az átadott személyek őrizetben tartására kijelölt fogda;

                              3.

                              a dokumentumok kezelése, ideértve a bizonyítékok összegyűjtésével kapcsolatos dokumentumokat is, amelyeket a személyek átadásakor átadnak Kenya illetékes bűnüldöző hatóságának;

                              4.

                              értesítés céljára kijelölt kapcsolattartók;

                              5.

                              átadás esetén használandó formanyomtatványok;

                              6.

                              Kenya kérésére technikai, szakértői, képzési és egyéb támogatás nyújtása e levélváltás céljainak teljesítése érdekében.

            ”A Kenyai Köztársaság kormányának nevében ezúton tisztelettel megerősítem, hogy az Ön levelében és annak mellékletében foglaltak elfogadhatók a Kenyai Köztársaság számára. Az Ön levelének megfelelően a jogi eszköz e levél aláírásának napjától ideiglenesen lép hatályba és véglegesen akkor lép hatályba, ha minden egyes aláíró fél saját belső eljárásainak eleget tett.
   Kérem, Uram, fogadja megkülönböztetett nagyrabecsülésem kifejezését.

         a Kenyai Köztársaság kormányának részéről


title: A Tanács határozata ( 2007. április 16. ) az Európai Alapítvány az Élet- és Munkakörülmények Javításáért igazgatási tanácsa egy póttagja hivatalának betöltéséről

text:
               3.5.2007

               HU

               Az Európai Unió Hivatalos Lapja

               C 99/8

      A TANÁCS HATÁROZATA

   (2007. április 16.)
   az Európai Alapítvány az Élet- és Munkakörülmények Javításáért igazgatási tanácsa egy póttagja hivatalának betöltéséről
   (2007/C 99/11)
   AZ EURÓPAI UNIÓ TANÁCSA,
   tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (1), és különösen annak 6. cikkére,
   mivel:

               (1)

               A Tanács 2004. december 13-i határozatával (2) kinevezte az Európai Alapítvány az Élet- és Munkakörülmények Javításáért igazgatási tanácsa tagjait és póttagjait a 2007. október 18-ig terjedő időszakra.

               (2)

               Daiga ERMSONE lemondását követően a fent említett alapítvány igazgatási tanácsának a munkáltatói szervezetek képviselőinek kategóriájába tartozó egy póttagjának helye betöltetlen maradt.

               (3)

               A betöltendő helyre a Bizottság benyújtotta jelölését,

         A KÖVETKEZŐKÉPPEN HATÁROZOTT:
   Egyetlen cikk
   A Tanács Daiga ERMSONE helyére Kristīne DOLGIHA-t nevezi ki az Európai Alapítvány az Élet- és Munkakörülmények Javításáért igazgatási tanácsa póttagjává a hivatali idő fennmaradó részére, azaz 2007. október 18-ig.

      Kelt Luxembourgban, 2007. április 16-án.

            a Tanács részéről

            az elnök

         H. SEEHOFER

      (1)  HL L 139., 1975.5.30., 1. o. A legutóbb az 1111/2005/EK rendelettel (HL L 184., 2005.7.15., 1. o.) módosított rendelet.

      (2)  HL C 317., 2004.12.22., 4. o.


title: A Tanács Határozata (1995. május 29.) az Európai Közösség és az Amerikai Egyesült Államok közötti levélváltás formájában létrejött, közbeszerzésekről szóló megállapodás megkötéséről

text:
Fontos jogi nyilatkozat

|

31995D0215

Hivatalos Lap L 134 , 20/06/1995 o. 0025 - 0025

		A Tanács határozata(1995. május 29.)az Európai Közösség és az Amerikai Egyesült Államok közötti levélváltás formájában létrejött, közbeszerzésekről szóló megállapodás megkötéséről(95/215/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 57. cikke (2) bekezdésének utolsó mondatára, valamint 66., 100a. és 113. cikkére, összefüggésben a 228. cikke (2) bekezdésének első mondatával és a 228. cikke (3) bekezdésével,tekintettel a Bizottság javaslatára [1],tekintettel az Európai Parlament hozzájárulására [2],mivel a Közösség nemzetközi megállapodások megkötésére vonatkozó hatásköre nem kizárólag a Szerződésben kifejezett rendelkezéseiből következik, de a Szerződés egyéb rendelkezéseiből, valamint a Közösség intézményei által az e rendelkezések alapján hozott jogi aktusokból is eredhet;mivel a közösségi szabályoknak a Szerződés céljai megvalósulása érdekében történő elfogadásakor a tagállamok a közös intézmények keretein kívül nem vállalhatnak olyan kötelezettségeket, amelyek e szabályokat érinthetik, illetve azok hatályát módosíthatják;mivel az Európai Közösség által az Egyesült Államokkal kötött közbeszerzésről szóló megállapodásban vállalt kötelezettségek egy része a Szerződés 113. cikke értelmében a Közösség kizárólagos hatáskörébe tartozik;mivel a Szerződés 57 cikkének (2) bekezdése, valamint 66. és 100a. cikke alapján elfogadott közösségi szabályokat ezen kívül néhány egyéb kötelezettség is érinti;mivel végezetül a 93/38/EGK irányelv [3] 37. cikke kifejezetten hatáskörrel ruházza fel a Közösség intézményeit, hogy tárgyalásokat folytassanak harmadik országokkal a tagállamokban többek között a villamosenergia- és a kikötői ágazatokban működő szervek által odaítélt kormányzati szerződésekre alkalmazandó jogi rendelkezések vonatkozásában;mivel jóvá kell hagyni az Európai Közösség és az Egyesült Államok között létrejött, közbeszerzésről szóló megállapodást,A KÖVETKEZŐKÉPPEN HATÁROZOTT:1. cikkAz Európai Közösség és az Amerikai Egyesült Államok között levélváltás formájában létrejött, közbeszerzésekről szóló megállapodást az Európai Közösség nevében jóváhagyjuk.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje az Európai Közösségre jogilag kötelező érvényű megállapodás aláírására jogosult személyt.Kelt Brüsszelben, 1995. május 29-én.a Tanács részérőlaz elnökH. de Charette[1] HL C 291., 1994.10.19., 4. o.[2] 1995. május 19-i hozzájárulás (a Hivatalos Lapban még nem tették közzé).[3] A Tanács 1993. június 14-i 93/38/EGK irányelve a vízügyi, energiaipari, szállítási és távközlési ágazatokban működő vállalkozások beszerzési eljárásainak összehangolásáról (HL L 199., 1993.8.9., 84. o.)--------------------------------------------------


title: A Tanács 2013/233/KKBP határozata ( 2013. május 22. ) az Európai Unió líbiai integrált határigazgatást segítő missziójáról (EUBAM Libya)

text:
               24.5.2013

               HU

               Az Európai Unió Hivatalos Lapja

               L 138/15

         A TANÁCS 2013/233/KKBP HATÁROZATA
   (2013. május 22.)
   az Európai Unió líbiai integrált határigazgatást segítő missziójáról (EUBAM Libya)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               2012. július 23-án a Tanács felismerve a Líbiában fennálló komoly biztonsági kihívásokat újólag kiemelte, hogy az Unió készen áll arra, hogy a líbiai hatóságokkal szorosan együttműködve segítséget nyújtson a biztonság és a határigazgatás területén, többek között a közös biztonság- és védelempolitika („KBVP”) eszközein keresztül.

               (2)

               Líbia külügyi és nemzetközi együttműködési minisztere 2013. január 9-én levelet küldött az Unió külügyi és biztonságpolitikai főképviselőjének („a főképviselő”), amelyben üdvözölte az Uniónak a KBVP keretében tett azon javaslatát, hogy rövid távon támogatást nyújt a líbiai hatóságoknak a határbiztonság megerősítését célzó képességek fejlesztéséhez, valamint hogy hosszabb távon hozzájárul egy szélesebb körű integrált határigazgatási koncepció kialakításához.

               (3)

               A Tanács 2013. január 31-án jóváhagyta a Líbiában folytatandó esetleges polgári KBVP misszió válságkezelési koncepcióját.

               (4)

               Az ezen határozat által létrehozott misszióba be kell vonni az ügyeleti szolgálatot.

               (5)

               A misszió végrehajtására olyan helyzetben kerül sor, amely rosszabbodhat és akadályozhatja az Unió külső tevékenységének az Európai Unióról szóló szerződés (EUSZ) 21. cikkében meghatározott célkitűzései elérését,

         ELFOGADTA EZT A HATÁROZATOT:
   1. cikk
   A misszió
   Az Unió létrehozza az Európai Unió líbiai integrált határigazgatást segítő misszióját (EUBAM Libya).
   2. cikk
   Célkitűzések
   Az EUBAM Libya célja, hogy rövid távon támogatást nyújtson a líbiai hatóságoknak a szárazföldi, tengeri és légi határbiztonság megerősítését célzó képességek fejlesztéséhez, illetve hogy hosszabb távon hozzájáruljon egy szélesebb körű integrált határigazgatási stratégia kidolgozásához.
   3. cikk
   Feladatok
   (1)   A 2. cikkben meghatározott célkitűzések megvalósítása érdekében az EUBAM Libya feladatai a következők:

               a)

               képzés és mentorálás révén segíti a líbiai hatóságokat a határőrizeti tevékenységük javításában, a nemzetközi normáknak és legjobb gyakorlatoknak megfelelően;

               b)

               tanácsadást biztosít a líbiai hatóságok számára egy integrált líbiai határigazgatási stratégia kidolgozására vonatkozóan;

               c)

               támogatást nyújt a líbiai hatóságoknak az intézményi műveleti képességeik megerősítéséhez.

         (2)   Az EUBAM Libya nem lát el végrehajtási feladatokat.
   4. cikk
   A parancsnoki lánc és felépítés
   (1)   Az EUBAM Libya mint válságkezelési művelet egységes parancsnoki lánccal rendelkezik.
   (2)   Az EUBAM Libya főparancsnoksága Tripoliban található.
   (3)   Az EUBAM Libya felépítését a tervezési dokumentumok határozzák meg.
   (4)   Az EUBAM Libya projektképességgel rendelkezik projektek meghatározása és végrehajtása céljából. Ezenfelül, az EUBAM Libya adott esetben és ha erre felkérést kap – az EUBAM Libya-hoz kapcsolódó területeken és célkitűzéseinek megvalósítása érdekében – koordinációt, támogatást és tanácsadást biztosíthat a tagállamok és harmadik államok által saját hatáskörben végrehajtott projektek tekintetében.
   5. cikk
   A polgári műveleti parancsnok
   (1)   Az EUBAM Libya polgári műveleti parancsnoka a Polgári Tervezési és Végrehajtási Szolgálat (CPCC) igazgatója.
   (2)   A polgári műveleti parancsnok – a Politikai és Biztonsági Bizottság (PBB) politikai ellenőrzése és stratégiai irányítása mellett, a főképviselő átfogó felügyelete alatt – stratégiai szintű vezetést és irányítást gyakorol az EUBAM Libya felett.
   (3)   A polgári műveleti parancsnok – a műveletek kivitelezésére tekintettel – gondoskodik a Tanács és a PBB határozatainak megfelelő és hatékony végrehajtásáról, szükség szerint a misszióvezetőnek adott stratégiai szintű utasítások, valamint a misszióvezető számára biztosított tanácsadás és technikai támogatás révén is.
   (4)   A polgári műveleti parancsnok a főképviselőn keresztül jelentést tesz a Tanácsnak.
   (5)   A teljes kirendelt állomány a kirendelő államok nemzeti hatóságai – a nemzeti szabályozással összhangban –, vagy az érintett uniós intézmény, vagy az Európai Külügyi Szolgálat (EKSZ) teljes körű irányítása alatt marad. Ezek a hatóságok személyi állományuk, csoportjaik és egységeik operatív irányítását (OPCON) a polgári műveleti parancsnokra ruházzák át.
   (6)   A polgári műveleti parancsnok teljes mértékben felel azért, hogy az Unió gondossági kötelezettsége megfelelő módon teljesüljön.
   (7)   A polgári műveleti parancsnok, az Európai Uniónak a dél-mediterrán térségért felelős különleges képviselője, az Unió líbiai küldöttségének vezetője és az EUBAM Libya misszióvezetője szükség szerint konzultálnak egymással.
   6. cikk
   A misszióvezető
   (1)   A misszióvezető felelős az EUBAM Libya-ért és gyakorolja annak helyszíni parancsnoklását és ellenőrzését, és közvetlenül a polgári műveleti parancsnoknak tartozik felelősséggel.
   (2)   A misszióvezető gyakorolja a polgári műveleti parancsnok által kirendelt, a közreműködő államokból érkező személyi állomány, csoportok és egységek feletti parancsnoklást és ellenőrzést, valamint ellátja az EUBAM Libya rendelkezésére bocsátott eszközöket, forrásokat és információkat is érintő adminisztratív és logisztikai feladatokat.
   (3)   A misszióvezető – a polgári műveleti parancsnok stratégiai szintű utasításait követve – az EUBAM Libya hatékony helyszíni tevékenysége érdekében adott esetben utasításokat ad a misszió teljes személyi állományának – beleértve a brüsszeli támogató egységet és a regionális összekötő tisztviselőket is –, koordinálja a műveleteket és ellátja a napi irányítást.
   (4)   A misszióvezető felel az EUBAM Libya költségvetésének végrehajtásáért. A misszióvezető e célból szerződést ír alá a Bizottsággal.
   (5)   A misszióvezető felelős a személyi állományt érintő fegyelmi kérdésekben. A személyi állomány kirendelt tagjait illetően a fegyelmi jogköröket a nemzeti hatóság – a nemzeti szabályozással összhangban –, vagy az érintett uniós intézmény, vagy az EKSZ gyakorolja.
   (6)   A misszióvezető képviseli az EUBAM Libya-t a műveleti területen, és biztosítja az EUBAM Libya megfelelő láthatóságát.
   (7)   Adott esetben a misszióvezető feladata a helyszínen jelen lévő egyéb uniós szereplőkkel való koordináció. A parancsnoki lánc sérelme nélkül, a dél-mediterrán térségért felelős EUKK az Unió líbiai küldöttségének vezetőjével szoros együttműködésben helyi politikai iránymutatást nyújt a misszióvezetőnek.
   (8)   A misszióvezetőnek felhatalmazása van arra, hogy a projektképességgel összefüggésben az EUBAM Libya egyéb tevékenységeivel összhangban álló, azokat kiegészítő projektek végrehajtása céljából igénybe vegye a tagállamok vagy harmadik államok pénzügyi hozzájárulásait, amennyiben a projekt:

               a)

               szerepel az e határozathoz kapcsolódó, a költségvetési vonzatokról szóló kimutatásban; vagy

               b)

               szerepel az EUBAM Libya során a misszióvezető kérésére készített, a költségvetésre gyakorolt hatásról szóló kimutatásban.

         Ilyen esetben a misszióvezető megállapodást köt az érintett államokkal többek között arról, hogy milyen konkrét eljárásokat kell alkalmazni azoknak a harmadik felek részéről felmerülő panaszoknak a kezelésére, amelyek a hozzájáruló államok által rendelkezésre bocsátott pénzeszközök kezelése során a misszióvezető által hozott intézkedésekkel vagy elkövetett mulasztásokkal okozott károkkal kapcsolatban merülnek fel.
   A hozzájáruló államok által biztosított pénzeszközök kezelése során a misszióvezető által hozott intézkedésekkel vagy az általa elkövetett mulasztásokkal járó felelősséget a szóban forgó államok semmilyen esetben sem háríthatják az Unióra vagy a főképviselőre.
   7. cikk
   Személyi állomány
   (1)   Az EUBAM Libya személyi állományát elsősorban a tagállamok, az uniós intézmények és az EKSZ által kirendelt személyi állomány alkotja.
   (2)   Minden tagállam, uniós intézmény, illetve az EKSZ maga viseli az általa kiküldött személyi állománnyal kapcsolatos költségeket, beleértve a kiküldetési helyre történő utazás, valamint az onnan történő elutazás költségeit, az illetményeket, az orvosi ellátást és – a napidíjak kivételével – a juttatásokat.
   (3)   Minden tagállamnak, uniós intézménynek, illetve az EKSZ-nek feladata, hogy választ adjon az állomány tagjai részéről vagy velük összefüggésben, a kiküldetéssel kapcsolatban felmerülő követelésekre, valamint hogy adott esetben eljárást indítson az állomány adott tagjával szemben.
   (4)   Az EUBAM Libya misszió szükség esetén szerződéses alapon alkalmazhat nemzetközi vagy helyi személyzetet is, amennyiben a szükséges feladatokat a tagállamok, az uniós intézmények, illetve az EKSZ által kirendelt személyi állomány nem tudja ellátni. Kivételesen, kellően indokolt esetben, ha nem áll rendelkezésre megfelelően képzett jelentkező a tagállamokból, a részt vevő harmadik államok állampolgárai is toborozhatók szerződéses alapon.
   (5)   A nemzetközi és helyi személyi állomány alkalmazási feltételeit, valamint jogait és kötelezettségeit a misszióvezető és a személyi állomány tagja közötti szerződésben kell meghatározni.
   8. cikk
   Az EUBAM Libya-nak és személyi állományának jogállása
   Az EUBAM Libya-nak és személyi állományának jogállását – beleértve adott esetben az EUBAM Libya végrehajtásához és zavartalan működéséhez szükséges kiváltságokat, mentességeket és további garanciákat is – az EUSZ 37. cikkével összhangban és az Európai Unió működéséről szóló szerződés 218. cikkében megállapított eljárásnak megfelelően megkötött megállapodásban kell meghatározni.
   9. cikk
   Politikai ellenőrzés és stratégiai irányítás
   (1)   Az EUBAM Libya politikai ellenőrzését és stratégiai irányítását – a Tanács és a főképviselő felügyelete alatt – a PBB gyakorolja. A Tanács felhatalmazza a PBB-t, hogy a Szerződés 38. cikke harmadik bekezdésének megfelelően meghozza ezen célból a vonatkozó határozatokat. E felhatalmazás a misszióvezetőnek a főképviselő javaslata alapján történő kinevezésére, valamint a „Plus” műveleti koncepció (CONOPS Plus) és a műveleti terv (OPLAN) módosítására is vonatkozik. Az EUBAM Libya céljaival és befejezésével kapcsolatos döntéshozatali hatáskör továbbra is a Tanácsot illeti meg.
   (2)   A PBB rendszeres időközönként jelentést tesz a Tanácsnak.
   (3)   A polgári műveleti parancsnok és a misszióvezető rendszeresen és szükség szerint jelentést tesz a PBB-nek a hatáskörükbe tartozó kérdésekről.
   10. cikk
   Harmadik államok részvétele
   (1)   Az Unió döntéshozatali autonómiájának és egységes intézményi keretének sérelme nélkül harmadik államok felkérést kaphatnak az EUBAM Libya-ban való közreműködésre, feltéve, hogy viselik az általuk kirendelt személyzettel kapcsolatos költségeket, beleértve a fizetést, a teljes körű biztosítást, a napidíjakat, valamint a Líbiába, illetve a Líbiából történő utazás költségeit is, továbbá megfelelő módon hozzájárulnak az EUBAM Libya működési költségeihez.
   (2)   Az EUBAM Libya-hoz hozzájáruló harmadik államokat az EUBAM Libya napi irányítását illetően az EUBAM Libya-ban részt vevő tagállamokkal azonos jogok és kötelezettségek illetik meg.
   (3)   A Tanács felhatalmazza a PBB-t, hogy hozza meg a vonatkozó határozatokat a javasolt hozzájárulások elfogadásáról, és hozza létre a hozzájáruló felek bizottságát.
   (4)   A harmadik államok részvételére vonatkozó részletes szabályokat az EUSZ 37. cikke szerint kötött megállapodásokban, valamint szükség szerint további technikai megállapodásokban kell meghatározni. Amennyiben az Unió és egy harmadik állam uniós válságkezelési műveletekben való részvételre vonatkozó keretmegállapodást köt, illetve kötött, az adott megállapodás rendelkezései alkalmazandók az EUBAM Libya vonatkozásában is.
   11. cikk
   Biztonság
   (1)   A polgári műveleti parancsnok az 5. cikkel összhangban irányítja a biztonsági intézkedések misszióvezető általi tervezését, valamint biztosítja azok megfelelő és eredményes végrehajtását az EUBAM Libya keretében.
   (2)   A misszióvezető felel az EUBAM Libya biztonságáért, valamint azért, hogy az EUSZ V. címe és az azt támogató jogi eszközök értelmében az Unión kívül operatív jelleggel alkalmazott személyi állomány biztonságára vonatkozó uniós politikával összhangban betartsák az EUBAM Libya tekintetében alkalmazandó biztonsági minimumkövetelményeket.
   (3)   A misszióvezető munkáját a misszió biztonságáért felelős, vezető beosztású tisztviselő segíti, aki a misszióvezető közvetlen beosztottja, és aki az EKSZ-szel is szoros munkakapcsolatot tart fenn.
   (4)   Az EUBAM Libya személyi állománya szolgálatba lépése előtt – a műveleti tervvel összhangban – kötelező biztonsági képzésen vesz részt. A személyi állomány ezenkívül a misszió biztonságáért felelős tisztviselő által szervezett rendszeres helyszíni ismétlő képzéseken is részt vesz.
   (5)   A misszióvezető az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozattal (1) összhangban biztosítja az EU-minősített adatok védelmét.
   12. cikk
   Ügyeleti szolgálat
   Az EUBAM Libya misszióba be kell vonni az ügyeleti szolgálatot.
   13. cikk
   Pénzügyi rendelkezések
   (1)   Az EUBAM Libya-val járó kiadások fedezésére szánt pénzügyi referenciaösszeg az ezen határozat hatálybalépését követő első 12 hónapra 30 300 000 EUR. A következő időszakok tekintetében előirányzandó pénzügyi referenciaösszegről a Tanács dönt.
   (2)   Valamennyi kiadást az Unió általános költségvetésére alkalmazandó szabályoknak és eljárásoknak megfelelően kell kezelni.
   (3)   A részt vevő harmadik államok, valamint a fogadó ország és a szomszédos országok állampolgárai is pályázhatnak szerződéskötésre. A misszióvezető – a Bizottság jóváhagyásával – technikai megállapodásokat köthet tagállamokkal, részt vevő harmadik államokkal és egyéb nemzetközi szereplőkkel a felszereléseknek, szolgáltatásoknak és helyiségeknek az EUBAM Lybia számára való beszerzését illetően.
   (4)   A pénzügyi rendelkezések tiszteletben tartják az EUBAM Libya operatív követelményeit, beleértve a felszerelés kompatibilitását és a csapatok interoperabilitását.
   (5)   A misszióvezető a szerződése keretében vállalt tevékenységei tekintetében teljes körű jelentési kötelezettséggel tartozik a Bizottságnak, aki felügyeletet gyakorol a misszióvezető felett.
   (6)   Az EUBAM Libya-val kapcsolatos költségek ezen határozat hatálybalépésének napjától kezdve számolhatók el.
   14. cikk
   Az Unió válaszlépéseinek összhangja és együttműködés
   (1)   A főképviselő biztosítja, hogy e határozat végrehajtása összhangban legyen az Unió külső tevékenységének egészével, és azon belül az Unió fejlesztési programjaival.
   (2)   A parancsnoki lánc sérelme nélkül a misszióvezető az Unió nigeri fellépésével való összhang biztosítása érdekében az Unió tripoli küldöttségével szoros együttműködésben végzi líbiai tevékenységét.
   (3)   A misszióvezető szorosan együttműködik a tagállamok Líbiában jelen lévő misszióvezetőivel.
   (4)   A misszióvezető egyeztet a Líbiában érintett harmadik felekkel.
   15. cikk
   Információk átadása
   (1)   A főképviselő jogosult az EUBAM Libya céljára készült EU-minősített adatokat „CONFIDENTIEL UE/EU CONFIDENTIAL” szintig az e határozathoz csatlakozó harmadik államok részére – szükség szerint, az EUBAM Libya igényeinek megfelelően, a 2011/292/EU határozattal összhangban – átadni.
   (2)   Különleges és azonnali operatív igény esetén a főképviselő jogosult továbbá az EUBAM Libya céljára készült EU-minősített adatokat „RESTREINT UE/EU RESTRICTED” szintig a fogadó állam részére – a 2011/292/EU határozattal összhangban – átadni. E célból a főképviselő megállapodást köt a fogadó állam illetékes hatóságaival.
   (3)   A főképviselő jogosult az e határozathoz csatlakozó harmadik államok részére az EUBAM Libya-val kapcsolatos tanácsi tanácskozásokra vonatkozó, nem minősített, a Tanács eljárási szabályzata (2) 6. cikkének (1) bekezdése értelmében szakmai titoktartási kötelezettség hatálya alá tartozó EU-s dokumentumok átadására.
   (4)   A főképviselő az (1)–(3) bekezdésben említett jogosultságait, valamint a (2) bekezdésben említett megállapodások megkötésére vonatkozó hatáskörét átruházhatja a főképviselő felügyelete alatt álló más személyekre, a polgári műveleti parancsnokra és/vagy a misszióvezetőre.
   16. cikk
   Hatálybalépés és időtartam
   Ez a határozat az elfogadásának napján lép hatályba.
   Ezt a határozatot 24 hónapig kell alkalmazni.

      Kelt Brüsszelben, 2013. május 22-én.

            a Tanács részéről

            az elnök

         E. GILMORE

      (1)  HL L 141., 2011.5.27., 17. o.

      (2)  A Tanács 2009. december 1-i 2009/937/EU határozata a Tanács eljárási szabályzatának elfogadásáról (HL L 325., 2009.12.11., 35. o.).


title: Az Európai Parlament és a Tanács 235/2008/EK határozata ( 2008. március 11.) az európai statisztikairányítási tanácsadó testület létrehozásáról (EGT-vonatkozású szöveg)

text:
               15.3.2008

               HU

               Az Európai Unió Hivatalos Lapja

               L 73/17

      AZ EURÓPAI PARLAMENT ÉS A TANÁCS 235/2008/EK HATÁROZATA

   (2008. március 11.)
   az európai statisztikairányítási tanácsadó testület létrehozásáról
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 285. cikkére,
   tekintettel a Bizottság javaslatára,
   a Szerződés 251. cikkében megállapított eljárásnak megfelelően (1),
   mivel:

               (1)

               A nemzeti és közösségi statisztikai hivatalok függetlenségének, integritásának és elszámoltathatóságának Európa-szerte érvényes normáinak kialakítása iránti igény következtében a 89/382/EGK, Euratom tanácsi határozattal (2) létrehozott statisztikai programbizottság a 2005. február 24-i ülésén egyhangúlag jóváhagyta az európai statisztikákra vonatkozó magatartási szabályzatot (a továbbiakban: magatartási szabályzat) a nemzeti és közösségi statisztikai hivatalok függetlenségéről, integritásáról és elszámoltathatóságáról szóló, 2005. május 25-i bizottsági ajánlás által bemutatott módon.

               (2)

               A magatartási szabályzat kettős célja, hogy egyrészről meghatározott intézményi és szervezeti megoldások révén növelje a statisztikai hivatalokba vetett bizalmat, másrészről pedig javítsa az általuk készített statisztikák minőségét.

               (3)

               A nemzeti és közösségi statisztikai hivatalok függetlenségéről, integritásáról és elszámoltathatóságáról szóló, az Európai Parlamenthez és a Tanácshoz címzett, 2005. május 25-i közleményében a Bizottság elismerte egy olyan külső tanácsadó szerv hasznosságát, amely aktív szerepet játszhat annak áttekintésében, hogyan hajtja végre a magatartási szabályzatot az Európai Statisztikai Rendszer egésze. A Bizottság a 2005. május 25-i ajánlásában kinyilvánította azon szándékát, miszerint megfontolja, hogy javaslatot tegyen e külső tanácsadó szerv létrehozására.

               (4)

               2005. november 8-án a Tanács arra a következtetésre jutott, hogy egy magas szintű tanácsadó testület erősítené a Bizottság (Eurostat), valamint – a magatartási szabályzat végrehajtásának szakértői értékelése keretében – az Európai Statisztikai Rendszer függetlenségét, integritását és elszámoltathatóságát. A Tanács azt javasolta, hogy a kis létszámú testület szakmai felkészültségük alapján kinevezett független személyekből álljon.

               (5)

               A testület tagjainak – akik például a tudományos életből érkeznek, illetve akik nemzeti és/vagy nemzetközi szakmai tapasztalattal rendelkeznek a statisztika területén – különböző, egymást kiegészítő készségekkel és szakértelemmel kell rendelkezniük.

               (6)

               A testület a magatartási szabályzat végrehajtásáról olyan értékelést készít a Bizottság (Eurostat) részére, amely megfelel a nemzeti statisztikai hivatalok által készített szakértői értékeléseknek.

               (7)

               Adott esetben ösztönözni kell a statisztikai programbizottsággal és a 234/2008/EK európai parlamenti és tanácsi rendelettel (3) létrehozott európai statisztikai tanácsadó bizottsággal a magatartási szabályzatról folytatott, valamint a tagállamok érdekelt szereplőivel folytatott párbeszédet.

               (8)

               Következésképpen létre kell hozni egy tanácsadó testületet, és meg kell határozni annak feladatait és felépítését a Központi Bankok Európai Rendszere és az Európai Központi Bank alapokmányáról szóló jegyzőkönyv 5. cikkének sérelme nélkül,

         A KÖVETKEZŐKÉPPEN HATÁROZOTT:
   1. cikk
   Tanácsadó testület
   Létrejön az Európai statisztikairányítási tanácsadó testület (a továbbiakban: testület). A testület célja az Európai Statisztikai Rendszernek – az európai statisztikára vonatkozó magatartási szabályzat (a továbbiakban: magatartási szabályzat) végrehajtása szempontjából való – független áttekintése.
   2. cikk
   Feladatok
   (1)   A testület feladatai a következők:

               a)

               a magatartási szabályzatnak a Bizottsággal (Eurostat) kapcsolatos végrehajtásáról szóló éves jelentés elkészítése az Európai Parlament és a Tanács részére, és a jelentés továbbítása a Bizottságnak az Európai Parlament és a Tanács részére való benyújtást megelőzően;

               b)

               a magatartási szabályzatnak az Európai Statisztikai Rendszer egészében érvényesülő végrehajtásáról készült értékelés belefoglalása az éves jelentésbe;

               c)

               tanácsadás a Bizottságnak a magatartási szabályzat végrehajtásának megkönnyítésére irányuló megfelelő intézkedésekről, a Bizottsághoz (Eurostat) és az Európai Statisztikai Rendszer egészéhez kapcsolódóan;

               d)

               tanácsadás a Bizottságnak (Eurostat) a magatartási szabályzat felhasználókkal és adatszolgáltatókkal történő megismertetésével kapcsolatban;

               e)

               tanácsadás a Bizottságnak (Eurostat) és a statisztikai programbizottságnak a magatartási szabályzat naprakésszé tételéről.

         (2)   A testület az (1) bekezdésben megállapított feladatokkal összhangban tanácsot adhat a Bizottságnak a felhasználók európai statisztikákba vetett bizalmával kapcsolatos kérdésekben, valamint választ ad a Bizottságnak az ilyen kérdésekre.
   3. cikk
   A testület tagsága
   (1)   A testület az elnökkel együtt hét tagból áll. A testület tagjai függetlenül járnak el. A Bizottság (Eurostat) képviselője megfigyelői státusszal rendelkezik.
   (2)   A testület tagjait a statisztika terén kiemelkedő szakértelemmel rendelkező szakértők közül választják ki, akik feladataikat személyesen látják el, és akiket oly módon választanak ki, hogy különböző, egymást kiegészítő készségekkel és tapasztalattal rendelkezzenek.
   (3)   A Bizottsággal folytatott konzultációt követően a Tanács kiválasztja és az Európai Parlament jóváhagyja a testület elnökének jelölt személyt.
   Az elnök nem lehet nemzeti statisztikai hivatal vagy a Bizottság tagja, illetve a kinevezését megelőző két évben nem tölthetett be ilyen hivatalt.
   A Bizottsággal folytatott konzultációt követően az Európai Parlament és a Tanács három-három tagot nevez ki a testületbe.
   (4)   A testület elnökének és tagjainak hivatali ideje három év, amely egyszer meghosszabbítható.
   (5)   Amennyiben a testület egy tagja hivatali idejének lejárta előtt lemond, úgy helyébe – az e cikkel összhangban kinevezett – új tag lép, akit a teljes hivatali időre neveznek ki.
   4. cikk
   Eljárások
   (1)   A testület elfogadja eljárási szabályzatát, amelyet közzétesz.
   (2)   A testület az Európai Parlamentnek és a Tanácsnak történő benyújtást követően közzéteszi a 2. cikk (1) bekezdésének a) pontjában említett éves jelentését. A testület közzéteheti továbbá bármely következtetését, részleges következtetését vagy munkadokumentumát, feltéve hogy azt előzőleg az Európai Parlament, a Tanács, a Bizottság (Eurostat) és bármely más érdekelt szerv tudomására hozta, megfelelő lehetőséget hagyva a válaszadásra.
   (3)   A Szerződés 287. cikkének sérelme nélkül a testület tagjai nem hozhatnak nyilvánosságra a testület eljárásai során birtokukba került információkat, amennyiben a Bizottság úgy tájékoztatja őket, hogy az adott információ indokolhatóan bizalmas természetű, vagy hogy a kért véleményre vagy egy felmerült kérdésre adott válasz ilyen bizalmas információ nyilvánosságra hozatalával járna.
   (4)   A testület munkáját egy titkárság segíti, amelyet a Bizottság bocsát rendelkezésére, de attól függetlenül kell eljárnia. A testület titkárát a testülettel történő konzultációt követően a Bizottság nevezi ki. A titkár a testület utasításai alapján jár el.
   (5)   A testület kiadásait a Bizottság költségvetési előirányzatai tartalmazzák.
   5. cikk
   A testület létrehozását követően három évvel el kell végezni a testület szerepének és eredményességének felülvizsgálatát.
   6. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Strasbourgban, 2008. március 11-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         J. LENARČIČ

      (1)  Az Európai Parlament 2007. október 24-i véleménye (a Hivatalos Lapban még nem tették közzé) és a Tanács 2008. február 14-i határozata.

      (2)  HL L 181., 1989.6.28., 47. o.

      (3)  Lásd e Hivatalos Lap 13 oldalát.


title: A Tanács (EU) 2017/1849 határozata (2017. október 10.) a nemzeti központi bankok külső könyvvizsgálóiról szóló 1999/70/EK határozatnak a Národná Banka Slovenska külső könyvvizsgálói tekintetében történő módosításáról

text:
               13.10.2017

               HU

               Az Európai Unió Hivatalos Lapja

               L 264/5

         A TANÁCS (EU) 2017/1849 HATÁROZATA
   (2017. október 10.)
   a nemzeti központi bankok külső könyvvizsgálóiról szóló 1999/70/EK határozatnak a Národná Banka Slovenska külső könyvvizsgálói tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló (4.) jegyzőkönyvre és különösen annak 27.1. cikkére,
   tekintettel az Európai Központi Banknak az Európai Unió Tanácsához intézett, a Národná banka Slovenska külső könyvvizsgálóiról szóló, 2017. szeptember 8-i ajánlására (EKB/2017/27) (1),
   mivel:

               (1)

               Az Európai Központi Bank (EKB) és azon tagállamok nemzeti központi bankjainak beszámolóit, amelyek pénzneme az euro, az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálók ellenőrzik.

               (2)

               A Národná banka Slovenska jelenlegi külső könyvvizsgálóinak, az Ernst & Young Slovakia, spol. s r.o.-nak a megbízatása a 2016. pénzügyi év ellenőrzését követően megszűnt. Ezért a Národná banka Slovenska számára külső könyvvizsgálók kinevezése szükséges a 2017. pénzügyi évtől kezdve.

               (3)

               A Národná banka Slovenska a Deloitte Audit s.r.o.-t választotta külső könyvvizsgálóiként a 2017–2020. pénzügyi évekre, a megbízatás 2021–2023. pénzügyi évekre történő meghosszabbításának lehetőségével.

               (4)

               Az EKB Kormányzótanácsa azt ajánlotta, hogy a 2017–2020-as pénzügyi évekre a Národná banka Slovenska külső könyvvizsgálójaként a Deloitte Audit s.r.o. kerüljön kijelölésre.

               (5)

               Az EKB Kormányzótanácsának ajánlása alapján az 1999/70/EK tanácsi határozatot (2) ennek megfelelően módosítani kell,

         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikkének (16) bekezdése helyébe a következő szöveg lép:

      „(16)   A Tanács jóváhagyja a Deloitte Audit s.r.o.-t mint a Národná banka Slovenska külső könyvvizsgálóját a 2017–2020-as pénzügyi évekre.”

   2. cikk
   Ez a határozat a róla szóló értesítés napján lép hatályba.
   3. cikk
   Ennek a határozatnak az EKB a címzettje.

      Kelt Luxembourgban, 2017. október 10-én.

            a Tanács részéről

            az elnök

         T. TÕNISTE

      (1)  HL C 310., 2017.9.19., 1. o.

      (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).


title: 2011/828/EU: A Tanács határozata ( 2011. december 5. ) a Régiók Bizottsága hat holland tagjának és hat holland póttagjának kinevezéséről

text:
               13.12.2011

               HU

               Az Európai Unió Hivatalos Lapja

               L 329/9

         A TANÁCS HATÁROZATA
   (2011. december 5.)
   a Régiók Bizottsága hat holland tagjának és hat holland póttagjának kinevezéséről
   (2011/828/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a holland kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Sipke SWIERSTRA, Léon FRISSEN, Rinske KRUISINGA, Dick BUURSINK, Karla PEIJS és Lenie DWARSHUIS-VAN DE BEEK hivatali idejének lejártát követően a Régiók Bizottsága hat tagjának helye megüresedett. René VAN DIESSEN, Sjoerd GALEMA, Martin JAGER és Joop BINNEKAMP hivatali idejének lejártát követően a Régiók Bizottsága négy póttagjának helye megüresedett. W. B. H. J. VAN DE DONK-nak és Co VERDAAS-nak a Régiók Bizottsága tagjává történő kinevezését követően pedig két póttag helye megüresedik,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           A. E. (Anne) BLIEK–DE JONG, gedeputeerde, Flevoland tartomány (végrehajtó tanácsának tagja),

                           —

                           J. C. (Co) VERDAAS, gedeputeerde, Gelderland tartomány (végrehajtó tanácsának tagja),

                           —

                           P. G. (Piet) DE VEY MESTDAGH, gedeputeerde, Groningen tartomány (végrehajtó tanácsának tagja),

                           —

                           prof. dr. W. B. H. J. (Wim) VAN DE DONK, Commissaris van de Koningin, Noord-Brabant tartomány (kiránynői megbízottja),

                           —

                           W. H. (Hester) MAIJ, gedeputeerde, Overijssel tartomány (végrehajtó tanácsának tagja),

                           —

                           R. E. (Ralph) DE VRIES, gedeputeerde, Utrecht tartomány (végrehajtó tanácsának tagja),

                     továbbá

               b)

               póttagként:

                           —

                           H. (Henk) BRINK, gedeputeerde, Drenthe tartomány (végrehajtó tanácsának tagja),

                           —

                           S. A. E. (Sietske) POEPJES, gedeputeerde, Fryslân tartomány (végrehajtó tanácsának tagja),

                           —

                           Th. J. F. M. (Theo) BOVENS, Commissaris van de Koningin, Limburg tartomány (királynői megbízottja),

                           —

                           E. M. (Elvira) SWEET, gedeputeerde, Noord-Holland tartomány (végrehajtó tanácsának tagja),

                           —

                           B. J. (Ben) DE REU, gedeputeerde, Zeeland tartomány (végrehajtó tanácsának tagja),

                           —

                           R. A. M. (Rogier) VAN DER SANDE, gedeputeerde, Zuid-Holland tartomány (végrehajtó tanácsának tagja).

         2. cikk
   Ez a határozat az elfogadásának napján lép hatályba.

      Kelt Brüsszelben, 2011. december 5-én.

            a Tanács részéről

            az elnök

         W. PAWLAK

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2013/141/EU: A Tanács határozata ( 2013. március 18. ) a Régiók Bizottsága egy spanyol tagjának és három spanyol póttagjának kinevezéséről

text:
               20.3.2013

               HU

               Az Európai Unió Hivatalos Lapja

               L 77/24

         A TANÁCS HATÁROZATA
   (2013. március 18.)
   a Régiók Bizottsága egy spanyol tagjának és három spanyol póttagjának kinevezéséről
   (2013/141/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a spanyol kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Francisco Javier LÓPEZ ÁLVAREZ hivatali idejének lejártát követően a Régiók Bizottsága egy tagjának helye megüresedett. Guillermo ECHENIQUE GONZÁLEZ, Senén FLORENSA I PALAU és Elvira SAINT-GERONS HERRERA hivatali idejének lejártát követően a Régiók Bizottsága három póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Iñigo URKULLU RENTERIA, Presidente del Gobierno Vasco;

                     és

               b)

               póttagként:

                           —

                           María Ángeles ELORZA ZUBIRÍA, Secretaria General de Acción Exterior del Gobierno Vasco,

                           —

                           Roger ALBINYANA I SAIGÍ, Secretario de Asuntos Exteriores, Generalitat de Cataluña,

                           —

                           Maria Sol CALZADO GARCÍA, Secretaria General de Acción Exterior de la Junta de Andalucía.

         2. cikk
   Ez a határozat az elfogadásának napján lép hatályba.

      Kelt Brüsszelben, 2013. március 18-án.

            a Tanács részéről

            az elnök

         S. COVENEY

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Tanács határozata (2016. június 9.) a munkahelyi biztonsági és egészségvédelmi tanácsadó bizottság román tagjának és póttagjainak kinevezéséről

text:
               15.6.2016

               HU

               Az Európai Unió Hivatalos Lapja

               C 214/2

         A TANÁCS HATÁROZATA
   (2016. június 9.)
   a munkahelyi biztonsági és egészségvédelmi tanácsadó bizottság román tagjának és póttagjainak kinevezéséről
   (2016/C 214/02)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a munkahelyi biztonsági és egészségvédelmi tanácsadó bizottság létrehozásáról szóló, 2003. július 22-i tanácsi határozatra (1) és különösen annak 3. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó jegyzékre,
   mivel:

               (1)

               A Tanács a 2016. február 24-i határozatával (2) kinevezte a munkahelyi biztonsági és egészségvédelmi tanácsadó bizottság tagjait és póttagjait a 2016. február 29-től2019. február 28-ig terjedő időszakra.

               (2)

               Románia kormánya további jelöléseket nyújtott be három betöltendő helyre,

         ELFOGADTA EZT A HATÁROZATOT:
   1. cikk
   A 2019. február 28-ig terjedő időszakra a Tanács a munkahelyi biztonsági és egészségvédelmi tanácsadó bizottság tagjának és póttagjainak a következő személyeket nevezi ki:
   A MUNKÁLTATÓI SZERVEZETEK KÉPVISELŐI

               Ország

               Tag

               Póttagok

               Románia

               Daniela SÂRBU

               Ovidiu NICOLESCU
               Daniela TĂNASE

         2. cikk
   A Tanács a még nem jelölt tagokat és póttagokat egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Luxembourgban, 2016. június 9-én.

            a Tanács részéről

            az elnök

         G.A. VAN DER STEUR

      (1)  HL C 218., 2003.9.13., 1. o.

      (2)  A Tanács határozata (2016. február 24.) a munkahelyi biztonsági és egészségvédelmi tanácsadó bizottság tagjainak és póttagjainak kinevezéséről (HL C 79., 2016.3.1., 1. o.)


title: A Tanács határozata ( 2013. november 15. ) az Európai Szakképzés-fejlesztési Központ igazgatótanácsa tagjainak kinevezéséről és felváltásáról

text:
               21.11.2013

               HU

               Az Európai Unió Hivatalos Lapja

               C 340/1

         A TANÁCS HATÁROZATA
   (2013. november 15.)
   az Európai Szakképzés-fejlesztési Központ igazgatótanácsa tagjainak kinevezéséről és felváltásáról
   2013/C 340/01
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a máltai kormány által benyújtott jelölésre,
   tekintettel a munkáltatói szervezetek képviselőinek kategóriájában jelölt személynek a Bizottság által benyújtott jelölésére,
   mivel:

               (1)

               A Tanács a 2012. július 16-i határozatával (2) a 2012. szeptember 18. és 2015. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               James Joachim CALLEJA lemondását követően a központ igazgatótanácsában a kormányképviselők kategóriájába tartozó egyik máltai tag helye megüresedett.

               (3)

               Jeanelle CATANIA lemondását követően a központ igazgatótanácsában a munkáltatói szervezetek képviselőinek kategóriájába tartozó egyik tag helye megüresedett.

               (4)

               A hivatali idő fennmaradó részére, azaz 2015. szeptember 17-ig ki kell nevezni a fent említett központ igazgatótanácsának új tagjait,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2015. szeptember 17-ig a következő személyeket nevezi ki az Európai Szakképzés-fejlesztési Központ igazgatótanácsának tagjává:

                  KORMÁNYKÉPVISELŐK:

               MÁLTA

               Tanya SAMMUT-BONNICI

                  A MUNKÁLTATÓI SZERVEZETEK KÉPVISELŐI:

               MÁLTA

               John HUBER
               BusinessEurope

      Kelt Brüsszelben, 2013. november 15-én.

            a Tanács részéről

            az elnök

         R. ŠADŽIUS

      (1)  HL L 39., 1975.2.13., 1. o.

      (2)  HL C 228., 2012.7.31., 3. o.